For at ansøge VM2018-Klubpuljen skal nedenstående ansøgningsformular udfyldes (hvis ikke sendes ansøgningen retur uden vurdering). Vær opmærksom på at skrive kort og præcist, så det tydeligt fremgår, hvad klubben ønsker at opnå, og hvordan I har tænkt jer at opnå det. Det er muligt at medsende en mere detaljeret og uddybende projektbeskrivelse, samt andet supplerende materiale.

Det er altid en god idé kort at drøfte initiativet med Udviklingskonsulent Christina Benn, *inden* ansøgningen sendes ind. På den måde spilder klubben ikke tiden på at skrive ansøgninger til DIU, som ikke kan give støtte. DIU giver gerne gode råd til, hvordan projektet kan gøres endnu mere aktuelt. Skriv eller ring til Christina på cbe@ishockey.dk eller tlf. 60763391

**Der kan søges bredt indenfor initiativer, der omhandler emnerne ’trænere’ og ’frivillighed’, herunder:**

* Udvidet lønninger til ansvarlige for træningsmiljøet eller frivillige (f.eks. sportschef eller frivilligkoordinator)
* Gennemførsel af særligt arrangement som belønning, påskønnelse eller udvikling af trænere eller frivillige (f.eks. eksterne konsulenter, oplægsholdere, eller lignende)
* Indkøb af rekvisitter til trænere eller frivillige (f.eks. nye jakker, træningsdragter, træningstavler, udstyr, IT-træningsmateriel eller lignende)
* Meget mere

**Der kan ikke søges til:**

* Initiativer der ikke falder indenfor emnerne ’trænere’ og ’frivillighed’
* Lønninger til trænere og frivillige
* Administration

**Kriterier i vurderingen af initiativer**

* En klub kan maks. støttes med 30.000 kr. om året (det vil sige, man godt kan lave flere mindre ansøgninger, så længe det samlede beløb ikke overstiger 30.000 kr.)
* Er flere klubber involveret i initiativet? DIU vil gerne belønne initiativer, der rammer flere klubber. F.eks. samarbejde mellem klubber om eksterne konsulenter eller lignende. Går man flere klubber sammen om et initiativ, er det muligt at søge mere end de 30.000 kr. Alle klubber bruger stadig et lod i puljen. Hvis fire klubber f.eks. går sammen om at søge 60.000 kr., så bruger de alle 15.000 kr. som lod i puljen, og kan dermed ’kun’ søge 15.000 kr. yderligere til noget andet. Man kan ikke søge mere end det svarer til 30.000 kr. pr. klub. Så fire klubber kan maks. søge 120.000 kr.
* Ansøges der om løn til ansvarlig for træningsmiljøet, frivilligkoordinator eller lignende må det forventes, at denne funktion pålægges mødepligt til eksempelvis relevante kurser og/eller andre DIU-relevante aktiviteter.
* Klubben sender et udførligt budget med, så det er muligt at se konkret, hvad pengene skal gå til.
* Klubben medsender deres seneste årsregnskab.
* Klubben skal indsende bilag til DIU ved initiativets afslutning. Kan klubben ikke dette, kan DIU bede om at få støtten retur. DIU vil sende en påmindelse ud om dette to gange årligt.
* Projektansøgningen skal mailes til DIU, att.: Christina Benn på mail cbe@ishockey.dk
* Projektansøgningen skal altid sendes fra et bestyrelsesmedlem i klubben
* Projektansøgningen behandles af en komité, som består af administration/politikere (50/50): to relevante ansatte afhængigt af det ansøgte område og to fra DIU’s bestyrelse
* Klubben kan blive anmodet om supplerende informationer inden afgivelse af bevilling eller afslag
* Der skal påregnes en svartid på en måned fra kvittering for modtagelse af ansøgningen
* Alle bevilgede projekter skal, senest et år efter bevillingsdatoen, evalueres ud fra et evalueringsskema, som sendes sammen med bevillingsmailen, ellers kan beløbet helt/delvist forlanges retur.
* Klubben skal evaluere på foregående projekt, inden man kan søge til et nyt.

**ANSØGNINGSSKEMA – VM2018-KLUBPULJEN**

|  |  |
| --- | --- |
| **PROJEKTNAVN***Her anføres passende projektnavn* |  |
| **PROJEKTBESKRIVELSE***I nedenstående angives så udførligt som muligt projektets beskrivelse* |  |
| **INITIATIVET** *Beskriv meget kort og overordnet, hvad det er initiativet går ud på* |  |
| **BAGGRUND FOR IGANGSÆTNING OG FORMÅL** *Beskriv kort hvorfor det er vigtigt med dette initiativ, og hvilket problem jeres initiativ skal løse? Det kan også være et potentiale, I ønsker at indfri. Når I skal beskrive dette, kan I også tage udgangspunkt i, hvad der sker, hvis ikke I laver dette initiativ. Notér også gerne hvad I baserer det på.* |  |
| **MÅLSÆTNING** *Beskriv præcist hvad de(t) endelig mål er.* *Kan det måles kvantitativt, eller er det mere kvalitativt?**Hvad er resultatmålet/succeskriteriet?*  |  |
| **HANDLINGER** *Her beskrives i overordnede træk, hvordan I vil opnå jeres målsætning.* *Hvad er de konkrete tiltag, og hvem skal løse dem?* Det er også vigtigt, at I skriver, hvordan jeres initiativ forankres på sigt. Bliver det en del af jeres drift fremadrettet? Hvordan sikrer I, at den opnåede viden ikke går tabt? |  |
| **ANDET** *Her har mulighed for at komme med yderligere information, som I tænker, DIU bør vide i vurderingen af ansøgningen.*  |  |
| **PROJEKTETS VARIGHED***Antal måneder eller år* |  |
| **ØKONOMI***Her angives projektets samlede budget, som også skal vise, hvor stor en egenbetaling klubben selv leverer.**Derudover vedhæftes et mere udførligt budget, hvor man kan se konkret, hvad økonomien skal gå til.*  |  |
| **ANSVARLIG FOR PROJEKTET**Projektet skal være forankret i mindst en formand eller andet bestyrelsesmedlem. Herudover må udførende ansvarlig gerne være andre (f.eks. leder eller træner) med navns nævnelse: |  |